અમદાવાદ: શહેરના એસજી હાઈવે પર વાઈડ એંગલ સિનેમા પાસેથી નીકળતા સર્વિસ રોડે એક્ટિવા પર જતી બે યુવતીને પૂરઝડપે આવી રહેલી આઇ-20 કારના ચાલકે ટક્કર મારીને ફરાર થઇ જવાના કિસ્સામાં ગઇ કાલે ડ્રાઇવર ટ્રાફિક પોલીસમાં હાજર થઇ ગયો હતો. જોકે ટ્રાફિક પોલીસના એસીપીએ ડ્રાઇવરની ધરપકડ કરવાનો ઇનકાર કરી દીધો હતો. કાર કોણ ચલાવતું હતું તે શોધવા માટે ટ્રાફિક પોલીસે સીસીટીવી ફુટેજ એફએસએલમાં મોકલી આપ્યા છે ત્યારે ત્રણ વ્યકિતઓના કોલની ડિટેઇલ અને લોકેશન મગાવીને તપાસ શરૂ કરી છે.